cyanic-selkie/wikianc huggingface dataset:
Tanu Ola
Šiauriniuose šlaituose (iki 2000–2200 m aukščio) auga maumedžių ir sibirinių pušų taiga, pietiniuose – plyti stepės. Aukščiau – kalnų tundra, akmenynai. Tanu Olos šiauriniame šlaite prasideda Ka Chemo kairieji intakai (didžiausias – Elegestas).
SMK Sparta Šakiai
SMK „Sparta“ - sporto mėgėjų klubas iš Šakių. Klubą sudaro futbolo ir krepšinio mėgėjų komandos.
Krepšinis
Klubo krepšinio komanda savo gyvavimą pradėjo 2014/2015 metų sezone Šakių krepšinio lygoje. Krepšinio komanda yra nuolatinė Šakių ir Vilkaviškio krepšinio lygų dalyvė. Komanda organizuoja kasmetinę sporto šventę Sintautuose skatindama rajono gyventojus būti fiziškai aktyviais.
Futbolas
Futbolo komanda susibūrė 2011 m. vasara, kilus idėjai keletui futbolą laisvalaikiu žaidžiantiems žmonėms. Debiutas įvyko tą pačią vasarą Marijampolės apskrities futbolo mėgėjų lygoje. Komanda kasmet dalyvauja įvairaus formato futbolo: 5x5, 7x7, 11x11 futbolo turnyruose Marijampolės ir Kauno apskrityse. Komandos veikla apjungia futbolą mylinčius vaikus, jaunimą ir veteranus. Vadovas Deividas Paškevičius.
7x7 Futbolas
Komanda yra daugkartinė Šakių rajono mėgėjų 7x7 lygos prizininkė.
Šakių AŠMFL
2018 m. SMK Spartos ir FK Gelgaudiškis jungtinė komanda po Šakių „Zanavyko“ vėliava dalyvavo Lietuvos futbolo federacijos ir Lietuvos futbolo mėgėjų lygos organizuotame Lietuvos futbolo mėgėjų 7x7 turnyre ir užėmė 7 vietą.
Komanda kasmet dalyvauja LFML Kauno Žiemos 7x7 pirmenybėse.
11x11 Futbolas
2014 m. SMK Spartos žaidėjai pakviesti atstovauti vėl bandytai atgaivinti legendinei Šakių futbolo komandai FK „Technika“ Marijampolės apskrities futbolo federacijos organizuojamose LFF III lygos pirmenybėse. Komanda treniruojama Aurelijaus Dovydaičio pirmenybėse surinkusi 7 taškus per 10 turų užėmė garbingą VI vietą. Po šio sezono dalyvavimas 11x11 turnyruose nutrūko.
2018 m. Po keleto metų pertraukos vietinių Šakių rajono futbolo entuziastų Roberto Beniulio ir Deivido Paškevičiaus pastangomis buvo vėl nuspręsta atgaivinti 11x11 futbolą ir dalyvauti 2018 m. Marijampolės apskrities futbolo federacijos organizuojamose LFF III lygos pirmenybėse. Komanda startavo Šakių „Zanavyko“ pavadinimu, susijungus SMK Spartos ir FK Gelgaudiškis komandoms. Komanda per 10 turų surinkusi 20 taškų užėmė V vietą.
Viktorija Zabolotnaja
Viktorija Zabolotnaja, (g. 1990 m. rugpjūčio 6 d., Leningarde) – Rusijos aktorė.
Labiausiai žinoma dėl Jaroslavos vaidmens seriale „Ivanko“, pasirodymų filmuose „Laiko valdovas“, „Rikošetas“ ir „Ryklys“.
Italijos moterų futbolo rinktinė
Italijos moterų futbolo rinktinė – Italijai atstovaujanti nacionalinė moterų futbolo komanda, kurią kontroliuoja Italijos futbolo federacija.
Viktorija Zabolotnaja
Biografija
Aktorės debiutas kine įvyko 2000-ųjų pradžioje - ji gavo nedidelį vaidmenį jaunimo seriale „OBŽ“. 2012 m. baigė studijas, o nuo 2013 m. dirbo teatre. Tais pačiais metais (2013) pakviesta atlikti Sašos Bojer (akt. Dmitrijus Orlovas) žmonos vaidmenį detektyviniame seriale „Kaubojai“ (Zabolotnają galima pamatyti trečioje serijoje). 2013 m. pasirodė ir serialo „Sudaužytų žibintų gatvė“ (13 sezonas) keletoje serijų. 2015 m. filmavosi dviejuose televizijos projektuose - tačiau abiem atvejais epizodiniuose vaidmenyse: Aleksandro Baršako nuotykių filme „Laiko valdovas“ ir detektyviniame seriale „Toks darbas“. 2019 m. pasirodė „Rikošetas“, o 2020 m. vaidino seriale „Ivanko“, 2022 m. filmavosi juostoje „Ryklys“. 2023 m. pasirodė antroji populiarumo susilaukusio serialo „Ivanko“ dalis.
Intruzija
thumb|250px|Intruzija (nekas) šiaurės [[Kamerūnas|Kamerūne]]
2008 m. Europos ralio čempionatas
2008 m. Europos ralio čempionatas buvo 56-asis Tarptautinės automobilių federacijos (FIA) rengiamas Europos ralio čempionatas. Italijos lenktynininkas Luca Rossetti laimėjo 4 iš 9 ralio etapų ir iškovojo pirmą Europos ralio čempiono titulą.
Intruzija
Intruzija ( 'įstumtas') – geologinis kūnas, susidaręs iš magminių uolienų, užsikristalizavusių Žemės gelmėse. Intruzija vadinamas tiek pats magmos įsispraudimas į uolienų sluoksnį, po kurio susidaro intruzinės uolienos, tiek pats intruzijos proceso metu susidaręs geologinis kūnas (dar vadinamas intruziniu kūnu, plutonu). Pagal intruzijos darnumo su uolienomis pobūdį skiriamos darniosios (konkordantinės) ir nedarniosios (diskordantinės) intruzijos. Pagal gylį, iš kurio kilo magmos įsiveržimas, intruzijos skirstomos į gelmines (abisalines) ir mažagelmes (hipabisalines). Pastarosios intruzijos greitai atvėsta, jų kontaktinis plotas su uolienų storyme mažas, o gelminės intruzijos stipriai paveikia aplinkines uolienas.
Petrūniškis
Petrūniškis – kaimas Zarasų rajono savivaldybėje, 1 km nuo Magučių. Anksčiau netoliese buvo ir Petrūniškio viensėdis.
Intruzija
Intruzijos būna įvairaus dydžio, formos, darniai arba nedarniai slūgso talpinančioje storymėje. Intruzijų pavyzdžiai: batolitas, lakolitas, štokas, daika, gysla.
2008 m. Europos ralio čempionatas
Tvarkaraštis ir nugalėtojai
2008 m. šio čempionato tvarkaraštį sudarė 9 ralio etapai, po to kai ELPA ralis nebuvo įtrauktas į šių metų tvarakaraštį. Likusieji ralio etapai buvo tie patys, kaip ir praeitais metais.
Čempionato rezultatai
Galutinėje šio čempionato įskaitoje, nugalėtojas gaudavo 10 taškų, antrą vietą užėmęs lenktynininkas po 8 ir trečią vietą užėmęs po 6. Lenktynininkai užėmę 4–8 vietas gaudavo po 5–4–3–2–1 taškus. Vieninteliai lenktynininkai kurie dalyvavo 6-uose ralio etapuose kvalifikavo į čempionato reitingus.
Nikolajus Baskovas
Nikolajus Viktorovičius Baskovas (g. 1976 m. spalio 15 d. Balašichoje) – Rusijos pop ir operos dainininkas (tenoras) ir televizijos asmenybė. Ukrainos Liaudies artistas (2004 m.), Rusijos Liaudies artistas (2009 m.).
Judgement Day (Lovebites albumas)
„Judgement Day“ – japonų power metal grupės „Lovebites“ ketvirtasis studijinis albumas, išleistas 2023 m. vasario 22 d. Tai pirmasis grupės leidinys su Fami, kuri prisijungė 2022 m. spalį, pakeitusi bosistę ir vieną iš įkūrėjų Miho. Albumas pasiekė 5 vietą „Oricon“ ir „Billboard Japan“ topuose ir tapo aukščiausią vietą iki šiol užėmusiu grupės albumu.
Fiat M11/39
Fiat-Ansaldo M11/39 buvo itališkas II pasaulinio karo vidutinis tankas. Jis buvo naudojamas Afrikoje ir Italijoje 1939–1944 m. Oficialiai tankas buvo vadinamas Carro Armato (šarvuota transporto priemonė) M11/39. Pavadinimas šifruojamas taip: M – vidutinis tankas (medium), 11 – svoris tonomis, 39 – gamybos metai.
Šio tanko dizainas buvo pasiskolintas iš britiškojo Vickers 6-Ton. Ypatingai tai matosi pagal vikšrų ir pakabos dizainą. Tankas buvo naudojamas trumpą laiką, nes dizainas nebuvo tinkamas, taip pat pagrindinė 37 mm patranka nebuvo pritaikyta tinkamai veikti – ji sukosi tik 15°, neradus tinkamos vietos bokštelyje. Taip pat M11/39 tankas pasižymėjo blogu patikimumu ir techninėmis savybėmis, buvo gana lėtas, šarvai lengvai pramušami. Nors pagal planus tanke buvo palikta speciali vieta radijui, nei vienas jų nebuvo įmontuotas.
Iš viso buvo pagaminta 100 Fiat M11/39 tankų. Jie naudodavo 105 AG galios Fiat SPA 8T V-8 dyzelinį variklį.
Talio teorema
miniatiūra|Talio teorema: tiesės BC ir DE yra lygiagrečios, todėl [[Trikampis|trikampiai ADE ir ABC yra panašūs, o ilgiai AD, DE, EA yra proporcingi ilgiams AB, BC ir CA.]] Talio teorema - geometrijos teorema, teigianti, kad jeigu lygiagrečios tiesės kerta dvi kampo kraštines arba jų tęsinius, tai atkirstos atkarpos yra proporcingos. Pavyzdžiui, paveikslėlyje šalia:
jei DE \| BC, tada
Pagal šį santykį galima išvesti papildomas lygybes, pvz.:
Istorija
Šis teorema yra priskiriama graikų matematikui ir filosofui Taliui iš Mileto, kuris, pasak legendos, apskaičiavo piramidės aukštį, išmatavęs jos šešėlio ilgį ant žemės ir žinomo aukščio lazdos šešėlio ilgį. Ankstyviausias žinomas rašytinis šios teoremos įrodymas pateiktas Euklido Pradmenyse VI tome. Jis remiasi vienodo aukščio trikampių plotų proporcingumu.
Baltic Ground Services
Baltic Ground Services – aviacinio aptarnavimo įmonė.
Teikia antžeminio orlaivių bei keleivių aptarnavimo, aviacinių degalų tiekimo, pavojingų krovinių vežimo (ADR), specializuotų IT sprendimų bei geležinkelių logistikos paslaugas.
Veikia Lietuvoje, Latvijoje, Estijoje, Lenkijoje, Čekijoje, Ukrainoje ir Vokietijoje.
2005 m. įsteigta įmonė „BGS“. Nuo 2010 m. „Baltic Ground Services" priklauso „Avia Solutions Group“ . „BGS Lietuva“ generalinis direktorius yra Gytis Gumuliauskas.
Venckai (Pilkalnio apskritis)
Venckai – buvęs kaimas Rytų Prūsijoje, Pilkalnio apskrityje, dabartinės Kaliningrado srities šiaurės rytinėje dalyje, 8 km į šiaurės rytus nuo Pilkalnio, 15 km į pietryčius nuo Lazdynų.
Istorija
dešinėje|miniatiūra|260px|Venckų kaimo bendruomenė 1938 m. 1785 m. Venckai buvo mišrusis kaimas ir zalcburgiečių kolonija su 11 ugniakurų, 1818 m. – mišrusis kaimas su 11 ugniakurų ir 103 gyventojais, 1839 m. – valstiečių kaimas su 22 ugniakurais ir 173 gyventojais. 1723–1818 m. priklausė Grumbkaukaičių domenų valsčiui (Ragainės, vėliau Įsruties apskrities sudėtyje), 1818–1945 m. – Pilkalnio apskričiai ir 1874 m. įsteigtam Grumbkaukaičių valsčiui. Tikinčiųjų dauguma priklausė Viliūnų evangelikų liuteronų parapijai, katalikai iki 1930 m. priklausė Bildviečių parapijai, vėliau – naujai įkurtai Šilėnų parapijai. 1901 m. kaimo pakraščiu nutiestas siaurasis geležinkelis. Po Antrojo pasaulinio karo išnyko. Nuo 2008 m. buvusio kaimo teritorija priklauso Krasnoznamensko rajono Dobrovolsko kaimo gyvenvietei.
Ponkai
Ponkai (, sav. Páⁿka, Ppáⁿkka) – indėnų sijų tauta, gyvenanti Jungtinėse Amerikos Valstijose – Oklahomoje ir Nebraskoje. Populiacija – 160 žmonių (ponkų kilmės – ~6700). Vartoja ponkų kalbą (omahų kalbos atmaina), dabar įsigalėjusi anglų kalba. Tikintieji – krikščionys (metodistai, baptistai), Indėnų Bažnyčios nariai.
Dabartinės rezervacijos:
Kibyšių apylinkė
Kibyšių apylinkė – Lietuvos TSR administracinis-teritorinis vienetas pietų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Merkinės valsčiuje, 1950 m. priskirta naujam Druskininkų rajonui. 1954 m. prijungtos Panaros apylinkė, dalis Radysčiaus apylinkės ir dalis Liškiavos apylinkės, o dalis Kibyšių apylinkės prijungta prie Vilkiautinio apylinkės. 1963 m. prijungta Vilkiautinio apylinkė. 1968 m. gegužės 29 d. perkeltas apylinkės centras. 1988 m. birželio 22 d. Kibyšių apylinkė prijungta prie Merkinės apylinkės.
Paviršinis nardymas
miniatiūra|250px|right|Įprasti paviršinio nardymo reikmenys: kvėpavimo vamzdelis, kaukė, plaukmenys miniatiūra|250px|right|Nardytojai stebi žuvis
Paviršinis nardymas, taip pat nardymas su vamzdeliu, snorkelingas – viena iš nardymo rūšių po vandens paviršiumi, naudojant nardymo kaukes arba akinius, kvėpavimo vamzdelius ir, dažniausiai, plaukmenis. Šaltame vandenyje taip pat gali būti dėvimas hidrokostiumas. Plaukikui su šia įranga galima palyginti ilgai žvalgyti povandeninį pasaulį panardintu vandenyje veidu, naudojant minimalias pastangas.
Paviršinis nardymas yra populiarus laisvalaikio leidimo būdas, ypač atogrąžų platumose ir nardymo su akvalangu vietose. Paviršinio nardymo priemones gali užsidėti ir išbandyti po vandeniu dauguma žmonių, įskaitant ir vaikus, kurie siekia pamatyti povandeninę augaliją ir gyvūniją. Toks nardymas taip pat populiarus tarp narų, povandeninės žūklės mėgėjų, kai arti vandens paviršiaus nebūtina naudoti akvalango. Paviršinio nardymo priemones pasitelkia ir gelbėjimo komandos, vandenyje ieškančios žmonių.
Nardyti su kauke ir vamzdeliu galima beveik bet kuriame vandens telkinyje, tačiau dažniausiai pasirenkamos vietos, kur būna minimalus bangavimas, šiltas vanduo ir galimybė pamatyti kažką įdomaus netoli vandens paviršiaus. Paviršinio nardymo privalumas yra povandeninio gyvenimo stebėjimas jo natūralioje aplinkoje. Tai apima koralinių rifų ir tenykštės faunos stebėjimą: žuvis, vėžiagyvius, jūrų žvaigždes, vėžlius ir kitus. Nardytojai smėlingame dugne gali išvysti įvairių rūšių plekšniažuves.
Įranga
Paprasčiausiam nardymui užtenka užsidėti vien kaukę, kuri yra pagrindinė įrangos dalis. Tačiau toks plaukimas būna kiek varginantis, nes reikia sulaikyti kvėpavimą, reguliariai išnerti įkvėpti atmosferinio oro. Kaukė turi būti tinkamo dydžio ir gerai prigludusi prie veido, kad nepraleistų vandens. Gerą matomumą vandenyje užtikrina kaukė su stiklu, paruoštu priemone nuo rasojimo.
Nardymo vamzdelis paprastai būna „L“ formos, su kandikliu iš minkštos silikoninės medžiagos, tvirtinamas prie nardymo kaukės dirželio arba integruotas su kauke. Kai kurie vamzdeliai aprūpinami vožtuvais, apsaugančiais nuo paviršinio vandens purslų patekimo. Optimalūs jo matmenys – apie 40 cm ilgio (nuo užlenkimo vietos iki viršaus), 2,5 cm skersmens.
Plaukmenys labai palengvina plaukimą ir suteikia manevringumo vandenyje, nardant sumažina laiką ir pastangas panirti ir pakilti. Įprasti plaukmenys yra tvirtinami ant plikos pėdos, jie yra lengvi, nėra labai ilgi. Integruoti su batais plaukmenys yra labai veiksmingi ir patogūs, plaukiant didesniais atstumais.
Neopreninis vandens kostiumas neleidžia vandeniui absorbuoti plaukiko kūno šilumos, apsaugo odą nuo saulės ultravioletinių spindulių, tiesioginio kontakto su vandens gyvūnais (pavyzdžiui, medūzomis) ir augalais. Priklausomai nuo planuojamo nardymo laiko, vandens temperatūros, pasirenkamas dėvėti trumpas arba ilgas kostiumas. Hidrokostiumas padidina plūdrumą, kuris palengvina plaukimą ant paviršiaus, bet apsunkina nardymą. Norėdami kompensuoti šį efektą, narai naudojasi diržu su svarmenimis.
Kuznecko duburys
Kuznecko duburys  – tarpukalnių duburys Rusijoje, Pietų Sibire, Kemerovo srityje, tarp Kuznecko Alatau šiaurės rytuose, Salairo kalvagūbrio pietvakariuose ir Kalnų Šorijos pietuose. Ilgis 400 km, plotis iki 120 km. Būdinga banguota lyguma, jos absoliutusis aukštis 200–500 metrų. Kuznecko duburio viduryje yra kalnagūbrių (didžiausias aukštis 740 m).
Per Kuznecko duburį teka Obės intakai Tomė, Inia ir jų intakai. Plyti stepės (daugiausia išdirbtos), maumedžių ir beržų miškastepės ruožai, rytuose – kėnių ir drebulių taiga. Auginami javai, veisiami galvijai. Dalį duburio užima Kuznecko anglių baseinas. Didžiausi miestai: Kemerovas, Novokuzneckas, Prokopjevskas.
TSRS krepšinio taurė
TSRS krepšinio taurė – buvęs TSRS vyrų krepšinio komandų turnyras. Pirmasis turnyras buvo surengtas 1949 m., o paskutinis – 1978 m.
Petruvka
Petruvka vadinami kaimai:
Ilsa, nuožmioji prižiūrėtoja
Ilsa, nuožmioji prižiūrėtoja – režisieriaus Jesus Franco sukurtas eksploatacinis filmas, trečiasis iš serijos apie kalėjimo prižiūrėtoją Ilsą.
Režisierius Franco, nusprendęs kurti „seksploitation“ žanro filmą ir žinodamas apie Ilsos personažo populiarumą JAV, pagrindiniam vaidmeniui pakvietė aktorę Dyanne Thorne. Juosta buvo nufilmuota Vakarų Vokietijoje ir vadinosi „Greta: Haus Ohne Männer“, tačiau siekiant pritraukti žiūrovų, daugelyje šalių buvo pavadinti „Ilsa, the Wicked Warden“, nors be pavadinimo ji neturi nieko bendra su kitais serijos filmais.
Turinys
Atokioje Pietų Amerikos vietovėje yra nuošali klinika, kurioje laikomos tik moterys – prostitutės, nimfomanės ir lesbietės, prieš kurias administracija naudoja fizinį ir psichologinį smurtą. Įtardama, kad šioje klinikoje dedasi negeri dalykai, į ją prasmunka paciente apsimetusi žurnalistė, ketinanti surinkti informaciją savo vykdomam tyrimui...
Billie Eilish
Billie Eilish Pirate Baird O'Connell (g. 2001 m. gruodžio 18 d.) – amerikiečių dainininkė ir dainų rašytoja. Išpopuliarėjo su savo debiutine daina „Ocean Eyes“. Jos debiutinis EP albumas „Don't Smile at Me“ buvo išleistas 2017 m. rugpjūčio 11 d. Bili debiutinis studijinis albumas „When We All Fall Asleep, Where Do We Go?“ pasirodė 2019 m. kovo 29 d.
Ankstyvasis gyvenimas
Dainininkė augo Los Andžele aktorių ir muzikantų šeimoje. Jos tėvai yra Maggie Baird ir Patrick O'Connell. Bili turi daugiausiai airiško ir škotiško kraujo. Ji mokėsi namie ir įsirašė į Los Andželo vaikų chorą būdama aštuonerių. Būdama vienuolikos metų, Eilish pradėjo kurti dainas, sekdama savo brolio Finneas O'Connell pėdomis, kuris jau rašydavo ir kurdavo dainas su savo grupe.
2015–2017: „Don't Smile at Me“
2016 m. „Ocean Eyes“ buvo išleista kaip Eilish debiutinis singlas SoundCloud platformoje. Muzikinis klipas buvo išleistas 2016 m. kovo 24 d., o video kuriame Bili šoko pagal savo dainą buvo išleistas 2016 m. lapkričio 16 d. Tais metais atlikėja taip pat išleido singlą „Six Feet Under“. „Ocean Eyes“ buvo išleistas „Darkroom“ ir „Interscope Records“ kompanijų visame pasaulyje tų metų lapkričio 18 d.
Po „Ocean Eyes“ hito sėkmės, 2017 m. vasario 24 d., Bili išleido singlą „Bellyache“ su vaizdo klipu. „Bellyache“ prodiusavo atlikėjos brolis. Kovo 30 d. jos daina „Bored“ buvo panaudota kaip garso takelis „Netflix“ serialui „13 priežasčių kodėl“ (13 Reasons Why). 2017 m. birželio 30 d. Eilish išleido singlą „Watch“, o vėliau, liepos 11 d., pasirodė „Copycat“ su pranešimu, kad greitai pasirodys jos debiutinis EP albumas „Don't Smile at Me“. Kiekvieną liepos penktadienį atlikėja išleisdavo po singlą iš EP albumo. Tokiu būdu buvo išleisti dar du singlai: „Idontwannabeyouanymore“ ir „My Boy“. „Don't Smile at Me“ buvo išleistas 2017 m. rugpjūčio 11 d. Po albumo išleidimo Bili įrašė „Watch“ dainos kitą versiją su amerikiečių reperiu Vince Staples, kuri vadinosi „&Burn“ ir vėliau taip pat buvo pridėta prie EP albumo.
2018–2020: „When We All Fall Asleep, Where Do We Go?“
thumb|upright|B. Eilish pasirodymo metu 2019 m. lapkričio mėn.
2018 m. vasarį Bilie pradėjo „Where's My Mind“ turą, kuris baigėsi 2018 m. balandį. Vėliau atlikėja išleido keletą vinilinių plokštelių, kuriose buvo jos dainos „Party Favor“ akustinė versija ir akustinis atlikėjo Drake dainos „Hotline Bling“ koveris. Atlikėja taip pat įrašė dainą „Lovely“ kartu su amerikiečių dainininku Khalid, Kuri buvo išleista 2018 m. balandį ir buvo pridėta kaip garso takelis antrajam serialo „13 priežasčių kodėl“ sezonui. Ji taip pat išleido kitus singlus „Bitches Broken Hearts“ ir „You Should See Me in a Crown“, o 2018 m. spalio 17 d. Bili išleido singlą „When the Party's Over“. 2019 m. sausio 30 d. ji išleido trečią singlą iš ateinančio albumo „When We All Fall Asleep, Where Do We Go?“ pavadinimu „Bury a Friend“. Dainininkės ketvirtas singlas „Wish You Were Gay“ pasirodė kovo 4 dieną.
2020-dabar: „Happier Than Ever“
2020 m. spalio 18 d. per interviu su Vanity Fair Eilish patvirtino, kad dirba prie šešiolikos naujų dainų, kas ir buvo užuomina dėl naujų leidimų, tikėtina, 2021 metais.
„Lo Vas a Olvidar" singlas su Rosalía, išleistas 2021 m. sausį ir tapo vienu iš garso takelių HBO serialui „Euphoria". Vėliau tais pačiais metais buvo išleistas dokumentinis filmas „Billie Eilish: The World’s A Little Blurry" režisuotas R.J Cutler, kurį galima peržiūrėti iApple TV+ ir kai kuriuose parinktuose kino teatruose. 63-uose Grammy Apdovanojimuose atlikėja namo parsivežė du apdovanojimus – už geriausią garso takelį James Bond filmui su daina „No Time To Die", bei apdovanojimą už geriausią metų singlą „Everything I Wanted".
2021 m. balandžio 27 d. Eilish „Instagram“ platformoje paskelbė, jog ruošiasi išleisti savo antrąjį albumą „Happier Than Ever" liepos 30 dieną. Šiuo metu albumas išleistas visose muzikos platformose, taip pat vinilų, CD, bei kasečių formatais. Be to, 2021 m. Billie išleido ir trečiąji singlą su klipu iš albumo, pavadinimu „Your Power". Birželį atlikėja išleido ketvirtą dainą albume „Lost Cause". Prieš albumo išleidimą taip pat pasirodė penktasis albumo singlas „NDA".
Petruškos (Sariai)
Petruškos – kaimas Švenčionių rajono savivaldybėje, 2 km į šiaurę nuo Sarių, Sarių ežero rytiniame krante, Peršaukščio miške, netoli plento. Apylinkėse – Peršaukščio kapinynai.
Gyventojai
thumb|left|160px|Kaimo kryžius
Nieko asmeniško (2009 filmas)
Nieko asmeniško – 2009 m. sukurta drama.
Turinys
Ji – jauna olandė, nusprendusi palikti savo šalį, atsisakiusi visų gyvenimo patogumų ir savo noru tapusi valkata. Jis – pagyvenęs islandas, gyvenantis name atokiai nuo kitų žmonių. Merginai užklydus į jo namus, vyras pasiūlo jai pasilikti ir dirbti įvairius darbus, mainais į maistą. Mergina sutinka, tačiau nepageidauja jokio bereikalingo kontakto ar kalbų, net nepasako savo varto, leisdama į save kreiptis „Ei, tu“. Du žmonės, labiausiai gyvenime vertinantys vienatvę, kuri jiems reiškia laisvę, katu leidžia dienas ir naktis, pamažu neišvengiamai artėdami vienas prie kito...
JT Generalinės Asamblėjos rezoliucija 68/262
JT Generalinės Asamblėjos rezoliucija 68/262 buvo priimta 2014 m. kovo 27 d. 68-os Generalinės Asamblėjos metu. Rezoliucija buvo 2014 m. Krymo krizės įvykių atsakas. Rezoliucija patvirtino, kad Krymo referendumas yra nelegitimus ir jo teritorijos prijungimas prie Rusijos yra neteisėtas.
Ši rezoliucija buvo priimta po to, kai 100 narių balsavo už, 11 – prieš, dar 58 susilaikė.
Rezoliuciją paruošė ir pristatė Kanada, Kosta Rika, Vokietija, Lietuva ir Ukraina. Rezoliucija buvo priimta po to, kai Jungtinių Tautų Saugumo Taryba septynis kartus nesėkmingai bandė priimti savo sprendimus, kiekvieną kartą sulaukdama Rusijos veto.
Al-Bashaer SC
„Al Bašayro“ sporto klubas arba „Bašero“ klubas; o angliškuose šaltiniuose žinomas „Al Bashaer SC“ pavadinimu – Omano futbolo klubas iš Adamo. Namų rungtynes žaidžia Nizvos sporto komplekso stadione.
Valentina Mazunina
Valentina Mazunina, (g. 1988 m. balandžio 19 d., Permės srityje) – Rusijos aktorė.
Labiausiai žinoma dėl Nastiosos vaidmens seriale „Ivanko“, „Realūs vaikinai“, filmuose „Kartu!“, „Kartu-2!“ bei kituose projektuose.
Biografija
Pagrindinį vaidmenį atliko komedijoje „Na, labas, Oksana Sokolova“. 2018 m. filmuotoje juostoje ji atsitiktinai pateko į beprotiškų įvykių seką.
2020 m. filmavosi komedijoje „Realūs vaikinai prieš zombius“, kur atliko epizodinį Valios vaidmenį.
Petruvka (Širvintos)
Petruvka – viensėdis Širvintų rajono savivaldybėje, 4 km nuo Čiobiškio.
Jelena Čubrilo
Jelena Čubrilo (g. 1994 m. sausio 9 d., Belgrade) – serbų futbolininkė, puolėja.
Karjera
Futbolą pradėjo žaisti gimtinėje. Nuo 2006 m. rungtyniavo Lazerevaco LASK, nuo 2010 m. Suboticos „Spartako“, o 2015 m. Osijeko ekipose.
FC Gintra
2018 m. žaidė FC Gintra ekipoje tik pirmoje sezono pusėje. Per septynerias rungtynes pelnė keturiolika įvarčių.
Ispanijos ekipos
2018 ir 2019 m. bandė laimę Ispanijoje. Atstovavo Rayo Valecano (2018/2019 m. sezone); vėliau– Alhamą (2019/2020 m. sezone).
FC Gintra
2020 m. grįžo į Lietuvą. Atstovavo FC Gintra. Moterų A lygoje sužaidė 17 rungtynių ir pasižymėjo dvidešimtpenkiais įvarčiais. 2020 m. tapo Lietuvos čempione.
UEFA moterų čempionų lygos 2020–2021 m. pirmame kvalifikaciniame etape, kurio rungtynės įvyko 2020 m. lapkričio 5 d. Šiauliuose, „Gintra Universitetas“ susitiko su Slovakijos čempionėmis Bratislavos „Slovan“. Vieneriose rungtynėse sprendėsi, kuri komanda pateks į kitą etapą. FC Gintra nugalėjo varžoves rezultatu 4:0 ir pateko į kitą etapą. Jelena uždirbo 11 metrų baudinį paskutinėmis rungtynių akimirkomis, kurį realizavo kanadietė Tristan Currie Corneil.
Statistika
Spalvų reikšmės:
Rinktinės
Savo laiku atstovavo WU-17 ir WU-19 jaunimo rinktines. Buvo kviečiama į Serbijos nacionalinę moterų rinktinę.
Apgaulė (filmas)
Apgaulė – 1973 m. Italijoje sukurta komedija, išgarsinusi aktorę Laurą Antoneli.
Filmas buvo demonstruotas Berlyno kino festivalyje.
Turinys
Vyresnio amžiaus šeimos galva, 3 sūnų tėvas, po žmonos mirties nusamdo jauną namų šeimininkę Andželą, su kuria netrukus susižada. Jo sūnūs, kuriems yra 18, 14 ir 6 metai, taip pat mėgina ją globoti, ypač paauglys Nino, kuriam Andžela tampa jo seksualinių fantazijų objektu...
Nemenčinės biatlono šaudykla
Nemenčinės biatlono šaudykla – biatlono varžyboms pritaikyta trasa Nemenčinėje, Lietuvoje. Šaudyklos operatorė - Vilniaus rajono sporto mokykla.
Istorija
Projekto vertė - 340 tūkstančių €. Projektą finansavo Vilniaus rajono savivaldybė. 2017 m. rugsėjo 14 d. šaudykla oficialiai atidaryta ir tapo antrąją biatlono trasa Lietuvoje (pirmoji - Ignalinoje Lietuvos žiemos sporto centras). Atidaryme dalyvavo biatlono klubų ir centrų vadovai iš Vilniaus, Visagino, Anykščių, Ignalinos ir Vilniaus rajono, biatlono federacijos prezidentas Arūnas Daugirdas, valdybos nariai, nacionalinės vyrų ir moterų rinktinių treneriai, Vilniaus rajono savivaldybės merė Marija Rekst. Šaudyklos platformoje įrengta dvidešimt ugnies linijų.
Lygumų slidinėjimas
2021 m. spalį Nemenčinės trasai suteiktas Tarptautinės slidinėjimo federacijos homologavimo sertifikatas, leidžiantis vykdyti tarptautines slidinėjimo varžybas. Homoliguotos trasos ilgis - 1416 m, aukštis svyruoja tarp 111 m ir 128 m virš jūros lygio. Slidinėjimo trasa gali būti pritaikyta tik sprinto varžyboms.
Juodakojė katė
Juodakojė katė (Felis nigripes) – katinių (Felidae) šeimos plėšrus žinduolis, mažiausia Afrikos katė, Pietų Afrikos pietvakarių dykumų zonos endeminė rūšis. Kaip pažeidžiama, įtraukta į Raudonąją knygą, nes populiacija mažėja dėl brakonieriavimo, žūčių keliuose, naminių gyvūnų keliamo pavojaus.
Biologija
miniatiūra|220px|left|Poilsio metu Juodakojės katės yra vienos mažiausių, mažesnės už naminę katę. Jų vidutinis svoris – 1,6 kg, kūno ilgis – 36–52 cm, uodegos – 13–20 cm. Gyvūno kailis smėlio spalvos su juodomis dėmėmis. Juodakojės katės užima triušių urvus, apleistus termitynus. Aktyvios naktį, medžioja graužikus, smulkius paukščius.
Porūšiai:
Petuchavas
Petuchavas – kaimas Šalčininkų rajono savivaldybėje, 4 km nuo Kalesninkų.
Lisabonos protokolas
Lisabonos protokolas – strateginės branduolinės ginkluotės mažinimo sutarties START I priedas, numatantis teisines SSRS žlugimo pasekmes. Keturios posovietinės šalys pripažintos SSRS teisių paveldėtojomis, prisiimančiomis Sovietų Sąjungos įsipareigojimus pagal START I sutartį. Protokolas pasirašytas Lisabonoje 1992 m. gegužės 23 d., dalyvaujant Baltarusijai, Kazachstanui, Rusijai, Ukrainai  ir JAV.
Istorija
Kai Sovietų Sąjunga iširo 1991 m. gruodžio 26 d., Rusijos atstovas 1991 m. gruodžio 25 d. jau buvo užėmęs buvusią Sovietų Sąjungos vietą Jungtinių Tautų būstinėje. Viena iš problemų buvo jos branduolinių ginklų likimas. Dauguma jų buvo likę Rusijos teritorijoje, kita dalis – Baltarusijos, Ukrainos ir Kazachstano teritorijose. 1991 m. liepą Sovietų Sąjunga pasirašė START I branduolinio nusiginklavimo sutartį.
Protokolas Lisabonoje buvo pasirašytas vykstant buvusios Sovietų Sąjungos reorganizacijai į Nepriklausomų Valstybių Sandraugą (NVS) ir kuriant NVS jungtines ginkluotąsias pajėgas po Alma Atos deklaracijos pasirašymo 1991 m. pabaigoje. Pagal Lisabonos susitarimus START-1 sutartis įsigaliojo po to, kai ją ratifikavo visos Lisabonos protokolą pasirašiusios šalys.
Protokolo pasirašymas
Dokumentas sudarytas penkiais egzemplioriais baltarusių, anglų, kazachų, rusų ir ukrainiečių kalbomis. Visi tekstai vienodai autentiški. Parašus padėjo šalių užsienio reikalų ministrai ir JAV valstybės sekretorius:
Lena Katina
Jelena Sergejevna Katina (g. 1984 m. spalio 4 d.) – Rusijos dainininkė ir dainų autorė, geriausiai žinoma kaip buvusio Rusijos dueto t.A.T.u. narė. Karjerą pradėjo aštuonerių, būdama Rusijos vaikų grupės Avenue nare, vėliau ir grupėje Neposedi. 1999 m. prodiuseris Ivanas Šapovalovas pasirinko Katiną jo projektui t. A.T.u., taip pat ir Juliją Volkovą. Duetas vėliau tapo sėkmingiausia Rusijos pop muzikos grupe.
Petukai
Petukai – kaimas Ignalinos rajono savivaldybėje, 8 km nuo Rimšėnų.
Ispanijos moterų futbolo rinktinė
Ispanijos moterų futbolo rinktinė – Ispanijai atstovaujanti nacionalinė moterų futbolo komanda, kurią kontroliuoja Ispanijos futbolo federacija.
Esencializmas
Esencializmas – filosofijos kryptis, pradėta Aristotelio ir vėliau vystyta Džono Loko. Esencializmas grindžiamas idėja, kad kai kurios daiktų savybės yra esminės tų daiktų atžvilgiu. Būtent paslėpta daikto esmė nulemia jo juntamąsias, išorines savybes. Šiais laikais esencializmo idėjas palaiko mokslinio realizmo šalininkai.
Manoma, kad visi tam tikros kultūros arba grupės nariai yra identiški ar pakankamai panašūs tam, kad juos būtų galima priskirti „tai pačiai rūšiai“. Šiuo atžvilgiu esencializmas primena stereotipus, pvz., kad „visi afrikiečiai yra juodaodžiai“.
Marcinkonių apylinkė
Marcinkonių apylinkė – Lietuvos TSR administracinis-teritorinis vienetas pietų Lietuvoje.
Esencializmas
Žiūrint iš esencializmo pozicijų, kultūra ir etninis identitas laikomos atskiromis, tačiau glaudžiai susijusiomis sąvokomis. Individas perima gimtojoje vietoje gyvenantiems žmonėms būdingas savybes per tautybę, savo ruožtu nulemiančią individo kultūrines tradicijas, o šios – etninį identitetą. Trumpiau tariant, individo etninę priklausomybę ir identitetą nulemia jo gimimo vieta.
Marcinkonių apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Marcinkonių valsčiuje, 1950 m. priskirta naujam Druskininkų rajonui. 1954 m. prijungta Darželių apylinkė, 1963 m. – dalis Kabelių apylinkės, dalis Perlojos apylinkės ir dalis Rodukos apylinkės.
Esencializmas
Šiandien būtų sudėtinga surasti esencializmo šalininkų. Vienas iš paminėjimo vertų darbų – britų mokslininko Entoni Smito knyga „Etninė tautų kilmė“ (angl. The Ethnic Origins of Nations), kurioje teigiama, kad etniniu požiūriu tauta laikosi ant šešių kertinių akmenų – vardo, bendros mitologijos, kultūros ir istorijos; prisirišimo prie apibrėžtos teritorijos ir lojalumo jausmo vienintelei bendruomenei.
Esencialistai teigia, kad norint paaiškinti socialinį elgesį, reikia atsižvelgti į biologinius, fiziologinius ir genetinius faktorius. Todėl seksualinė orientacija, elgesio ir asmeniniai skirtumai laikomi įgimtomis savybėmis. Esencialistai, pasitelkdami biologiją, siekia atkreipti dėmesį į nepakeičiamus socialinius ir biologinius skirtumus.
Kitas pavyzdys – endogamija, reiškinys, kai tuokiamasi tik su tos pačios etninės grupės ar genties nariais, siekiant išsaugoti ir puoselėti jos kultūrą.
Amerikiečių rašytojo Džono Grėjaus knygoje „Vyrai kilę iš Marso, moterys – iš Veneros“ esencializmas nagrinėjamas atliekant mintinį eksperimentą – esą vyrams ir moterims iš prigimties būdingi visiškai skirtingi jausmai, kalba ir poreikiai. Abiejų padermių atstovams atvykus į žemę, visas jų bendravimo ir lytiškumo problemas būtų galima išspręsti, jei abi lytys suvoktų tarpusavio skirtumus. Tai reiškia, kad savo esme vyrai yra vyriški, o moterys – moteriškos.
Žiūrint iš feministinės perspektyvos, esencializmas siejamas su kai kuriomis feminizmo kryptimis, visų pirma su diferenciniu feminizmu, pabrėžiančiu biologinius vyrų ir moterų skirtumus. Šios krypties šalininkai teigia, kad remiantis šiais skirtumais, visuomenė tiek vyriškiems, tiek moteriškiems darbams turėtų teikti vienodą svarbą.
Jakušima
Jakušima – viena iš Japonijai priklausančių Osumi salų. Jos plotas apie 500 km², saloje yra 15 tūkst. gyventojų. Sala yra į pietus nuo Kiūšiū, Kagošimos prefektūroje. Jakušimos sąsiauris (Yakushima Kaikyō) skiria salą nuo Tanegašimos. Aukščiausias salos taškas yra Miyanoura-dake (1935 m). Jakušimą dengia tankūs miškai, žinomi dėl japoninės kriptomerijos medžių, kuriuos japonai vadina sugi, ir rododendrų.
Jakusugi miškus (šimtamečių medžių girias) kasmet aplanko 300 tūkst. žmonių. Teigiama, kad ši vieta įkvėpė Hayao Miyazaki sukurti „Princesę Mononokę“. Sala taip pat vaizduojama 1996 m. filme „Motros atgimimas“, kuriame Motra Leo padėjo ant vieno salos medžio kokoną.
Jakušimoje Honda bando savo sukurtą vandenilinį variklį. Daugiau nei 50 % salos elektros energijos yra iš hidroelektrinių, o iš pertekliaus Kagošimos universitetas mažame eksperimente gamina vandenilį. Saloje nėra vandenilinių mašinų, bet savivaldybė turi keletą elektromobilių.
Pagal administracinį suskirstymą, visa sala priklauso Jakušimos miestui.
Miškai
10 747 ha Jakušimos miškų, kurie yra senųjų šilumą mėgstančių girių liekanos, 1993 m. buvo įtraukti į Pasaulio paveldo sąrašą. Saugomos teritorijos branduolyje (12,19 km²) niekada nebuvo kertami medžiai. .
Miškuose aptinkama virš 2000 augalų ir gyvūnų rūšių, tarp kurių 94 yra endeminės.
Klimatas
Jakušimai būdingas subtropinis klimatas ir gausus kritulių kiekis. Sala yra drėgniausia vieta Japonijoje, joje per metus iškrenta 4000-10000 mm kritulių – vienas iš gausiausių kiekių pasaulyje. Juokaujama, kad čia lyja „35 dienas per mėnesį“. Ruduo ir žiema yra sausesni laikotarpiai, o pavasarį ir vasarą taip gausiai lyja, kad pasitaiko nuošliaužų. Tai piečiausia Japonijos vieta, kur kalnuose pasitaiko sniego, kuris kartais išsilaiko mėnesiais, o vandenyno temperatūra niekada nenukrenta žemiau 19 °C.
Miškoatlis
|thumb|200px|Miškoatlis Bordžijos kodekse
Miškoatlis ( – „debesų gyvatė“), Istak Miškoatlis („baltoji debesų gyvatė“) – žvaigždžių ir debesų dievas actekų mitologijoje, medžiotojų, karių globėjas. 400 Miškoatlio sūnų laikyti Paukščių Tako žvaigždėmis. Tarp jo sūnų – Uicilopočtlis ir Kecalkoatlis. Čičimekai Miškoatlį iš pradžių garbino kaip medžioklės dievą, jis turėjęs elnio pavidalą. Actekai šį dievą ėmė laikyti nahua protėviu, jis susietas su Uicilopočtlio ir Kecalkoatlio kultais.
Miškoatlis buvo actekų kalendoriaus mėnesio Kečolio (Quecholli), trunkančio 20 dienų, dievas globėjas. Šiuo periodu buvo gaminami ir taisomi ginklai, aukojami žmonės. Taip buvo siekiama užsitikrinti sėkmę kare.
Pasakojama, kad kartą saulės dievas Teskatlipoka pasivertęs Miškoatliu ir atradęs titnagą, pamokęs žmones kaip juo naudotis ugniai įskelti.
Buvo vaizduojamas rankose laikantis ietisvaidę ir akstis, taip pat krepšį su maistui sumedžiotu grobiu. Neretai buvo vaizduojamas su išilgai jo kūno einančiais raudonais ir baltais dryžiais, ilgais plaukais, juodomis akimis arba jas dengiančia juoda kauke, ant dievo galvos – plunksnų vainikas.
Muang Phuanas
Muang Phuanas  – istorinis regionas Pietryčių Azijoje, dabartinio Laoso šiaurės rytinėje dalyje. Beveik sutampa su Sianghuango provincija. Jo pagrindinis miestas yra Sianghuangas.
Geografija
thumb|left|150px|Sianghuango provincija Laose
Regiono centras yra Sianghuango lyguma. Tai - kalnuotas kraštas, vagojamas siaurų upių slėnių, menkai tinkamas žemdirbystei. Svarbiausia regiono upė yra Nam Ngumas. Regionas rytuose ribojasi su kalnuotomis Vietnamo tajų gyvenamomis teritorijomis (dab. šiaurės vakarų Vietnamas), o vakaruose - su Muang Sua, pietuose pereina į derlingą Khorato plynaukštę (dab. Isanas Tailande). Pagrindinė regiono etninė grupė yra lao giminingi phuanai, kurie davė pavadinimą visam regionui.
Istorija
Seniausieji šio krašto gyventojai greičiausiai buvo proto-khmerai. Jiems priskiriama garsi archeologinė Akmenų lyguma, kurioje randama daugybė tuščiavidurių akmenų, pagamintų greičiausiai tarp V a. pr. m. e. ir VIII a.
Nuo maždaug VIII a. į regioną iš šiaurės ir rytų (dab. Vietnamo) migravo tajų gentys, kurios čia pastatė Sianghuango miestą. Legenda pasakoja, kad tajų pirmasis valdovas, valdęs jų protėvynėje, atidavė šią teritoriją savo sūnui Khun Chetcheang. Tajai išstūmė vietos gyventojus, ir čia susiformavo atskira etninė jų grupė phuanai.
Apie ankstyvąją regiono istoriją žinoma nedaug. XIII a. jis pateko į politinę Muang Sua valstybės ir lao lun etninės grupės orbitą. 1292-97 m. Muang Sua karaliaus Panya Khamphongo armija nukariavo Muang Phuaną ir tapo jo karaliumi. Juo išbuvo iki 1312 m. Vėliau karalystė atsikūrė ir egzistavo 1369-1478 m. Klestėjimo laikais ji valdė ir gretimą regioną rytuose - Muang Thaengą (dabartiniame Vietname). XV a. karalystę pasidalino Lan Sangas ir Vietnamas.
Netgi ir Lan Sango sudėtyje regionas turėjo nemažą autonomiją, čia išsivystė savitas architektūros stilius. Subyrėjus Lan Sangui, 1707 m. regione atsikūrė Phuano karalystė, kuri (kaip ir kitos lao karalystės) mokėjo duoklę Tailandui. 1787 m. Vietnamo karalius į karalystę įvedė savo armiją ir pavertė ją savo duokline valstybe. Taip Phuanas turėjo mokėti dvigubą duoklę.
1893 m. karalystė priėmė Prancūzijos protekciją ir įjungta į Prancūzijos Indokiniją. 1942 m. įjungta į Laoso karalystę.
Paskutinė vakarienė (1995 filmas)
Paskutinė vakarienė – 1995 m. JAV sukurta juodoji komedija apie penketą studentų, tapusių žudikais dėl įsitikinimo, kad vienintelis būdas padaryti pasaulį geresniu – nužudyti tuos, kurie kursto neapykantą.
Turinys
Penketas buvusių universiteto absolventų – Džudė, Pytas, Paulė, Markas ir Lukas – gyvena kartu viename name Ajovoje. Kartą jiems besiruošiant vakarieniauti, sugenda Pyto automobilis ir jį iki namų paveža Persijos įlankos karo veteranas Zakas. Prisėdus kartu prie stalo, paaiškėja, kad šis esąs rasistas (Lukas juodaodis), neigiantis holokaustą (Markas žydas) ir aukštinantis A. Hitlerį. Vakarienė virsta įžeidinėjimų lavina, galiausiai Zakas vos nesulaužo Pytui rankos, o peilį pagriebęs Markas nužudo buvusį kareivį. Pasvarsčiusi, grupė nusprendžia nepranešti policijai: Zako kūną užkasa galiniame kieme, o jo automobilį nuskandina.
Praėjus keletui dienų, studentai vis dar nėra įtariamieji, o žuvusiojo apskritai niekas neieško. Tai matydamas, grupės lyderis Lukas pasiūlo planą: kvieti į svečius asmenis, kurių nuomonė, pozicija ir veiksmai prieštarauja padoraus gyvenimo normoms, ir juos nužudyti bei tokiu būdu „padaryti pasaulį geresniu“.
Aukomis tampa homofobiškas dvasininkas, neonacis, cenzūrai atstovaujantis advokatas, gėjų teisių oponentas ir kiti. Aukos nužudomos joms duodant užnuodyto vyno, o kūnai užkasami kieme, virš kapo sodinant pomidorus.
Kuomet aukų skaičius pasiekia 10, grupė nusprendžia sustoti, tačiau tuo metų vietos šerifė, ieškanti dingusios mergaitės, vis labiau domisi studentais ir jų kiemu...
Minusinsko duburys
thumb|250px|Minusinsko duburio kraštovaizdis prie Jenisiejaus upės [[Minusinsko rajonas|Minusinsko rajone]]
Paviršius – daugiausia skliautkalvėmis nusėta lyguma su pavieniais žemakalniais ir kuestomis. Kalvagūbriai duburį dalina į keturis mažesnius. Minusinsko duburį sudaro paleozojaus skalūnai, smiltainis, klintis, tufas, liosas. Yra akmens anglių telkinių.
Klimatas vidutinių platumų žemyninis. Sausio vidutinė temperatūra -18 °C (žemiausia užregistruota -52 °C), liepos +21 °C (aukščiausia +45 °C). Kritulių iškrinta 240–500 mm per metus, daugiausia vasarą. Per duburį teka Jenisiejus su intakais (Abakanu, Oja, Tuba), telkšo Krasnojarsko tvenkinys. Yra gėlų ir druskingų nenuotakių ežerų.
Žemesnėse vietose plyti varpinių augalų ir akmeningos stepės. Verčiamasi drėkinamąja žemdirbyste, auginami javai, veisiami galvijai, avys, arkliai. Didžiausi miestai: Abakanas, Minusinskas, Sajanogorskas.
Lünatik (Monikos Liu albumas)
„Lünatik“ – antrasis studijinis lietuvių atlikėjos Monikos Liubinaitės (Monika Liu) albumas, išleistas 2019 m. spalio 24 d.
Atlikėjos teigimu, „Lünatik“ muziką įkvėpė Londonas ir Niujorkas. Dalį kūrinių prodiusavo pati atlikėja, taip pat ji sukūrė albumo iliustracijas. Albumui būdinga meilės tematika, dainos art pop ir indie pop muzikos stilių.
Belgijos teisinė sistema
Belgijos teisinė sistema – Belgijos socialinės sistemos dalis, apimanti teisinę sritį. Posistemės - Belgijos advokatūra, Belgijos notariatas, Belgijos prokuratūra bei kitos.
Belgijos teisė
Belgijos teisė yra kontinentinė. Priskirtina romanų teisės pošeimiui. Įtaką darė Prancūzija (pvz., privatinėje teisėje), kadangi abi valstybes sieja ta pati kalba - prancūzų.
Teisės šaltiniai
Yra penkios skirtingos formalių šaltinių kategorijos. Trys iš šių kategorijų yra privalomieji formalūs šaltiniai: įstatymai, paprotinė teisė ir bendrieji teisės principai. Kiti du – teismų praktika ir akademinė literatūra – nėra privalomi. Pagrindinis privatinės teisės šaltinis - Belgijos civilinis kodeksas. Jam įtakos turėjo Prancūzijos civilinis kodeksas (1804 m.).
Teismai
Konstitucinę priežiūrą vykdo Belgijos Konstitucinis Teismas (Grondwettelijk Hof, anksčiau vad. Arbitragehof). Pagrindiniai teismai - Kasacijos Teismas (Hof van Cassatie), de Raad van State. Veikia specializuoti teismais. Pvz., darbo teisės teismas (Arbeidsrechtbank) kaip pirmosios instancijos teismas darbo bylose. Darbo tribunolas (Arbeidshof), paskutinės instancijos teismas.
Alika Isis Keene
Alika Aizis Kyn (g. 1994 m. sausio 15 d., Mount Doroje, Floridoje, JAV) – jamaikiečių kilmės amerikiečių futbolininkė, centro gynėja.
Orlando Pride
Nuo 2019 m. kovo mėn. atstovavo aukščiausios JAV moterų futbolo lygos (NWSL) „Orlando Pride“; sutartis galiojo iki sezono pabaigos. Gynėja treniravosi kartu su tokiomis futbolo žvaigždėmis, kaip brazile Marta bei JAV rinktinės žaidėjomis – Alex Morgan, Sydney Leroux, Ali Krieger bei kitomis futbolininkėmis. Pasibaigus sutarčiai su „Orlando Pride“ klubu, nusprendė siekti iššūkių ir išvyko į Europą.
FC Gintra
2020 m. persikėlė rungtyniauti į Lietuvą. Atstovavo FC Gintra. Moterų A lygoje sužaidė devyniolika rungtynių ir pasižymėjo pelnydama keturiolika įvarčių. Debiutinį įvartį pelnė 2020 m. birželio 3 d. rungtynėse prieš Gargždų „Bangą“. Šias rungtynes be didesnio vargo laimėjo šiaulietės, kurios nugalėjo rezultatu 16-0. Alika pelnė įvarčius 67 min. (10-0) ir 78 min. (12-0). Sezono metu trejose rungtynėse pelnė po trivartį (het-triką). Tai pavyko padaryti 2020 m. liepos 15 d. rungtynėse prieš Šiaulių SG-FA ; spalio 4 d. prieš Gargždų „Bangą“ ; spalio 7 d. prieš Utenos Utenį.
2020 m. tapo Lietuvos čempione.
UEFA moterų čempionų lygos 2020–2021 m. pirmame kvalifikaciniame etape, kurio rungtynės įvyko 2020 m. lapkričio 5 d. Šiauliuose, „Gintra Universitetas“ susitiko su Slovakijos čempionėmis Bratislavos „Slovan“. Vieneriose rungtynėse sprendėsi, kuri komanda pateks į kitą etapą. FC Gintra nugalėjo varžoves rezultatu 4:0 ir pateko į kitą etapą. Šiose rungtynėse Alika buvo startinėje sudėtyje ir svariai prisidėjo prie pergalės.
Statistika
Spalvų reikšmės:
Meilė per atstumą
Meilė per atstumą – 2010 m. JAV sukurta romantinė komedija apie porą, kurios draugystės išbandymu tapo atstumas: jie susipažino Niujorke, tačiau vėliau mergina grįžo į San Franciską.
Turinys
Garetas, paliktas merginos, nes nenupirko jai dovanos gimtadienio proga, su draugais apsilanko bare, kur susipažįsta su Erina: 31-erių sulaukusią moterį, kuri iki šiol nesugeba rasti gyvenime savo vietos. Atvykusi vasarai iš San Francisko į Niujorką, ji atlieka praktiką vietiniame laikraštyje, nes svajoja tapti žurnaliste, nors kol kas ir šis darbas jai nesiseka. Pažintis virsta aistringa naktimi, po kurios Garetas ir Erin sutaria, kad tai bus trumpalaikis romanas, nes po 5 mėnesių jai teks grįžti namo. Vis tik kartu praleistas laikas juos pakeičia ir prieš jai išvykstant Garetas pasiūlo jai draugystę per atstumą. Erin sutinka, tačiau tiek jos seseriai Korinai, tiek Gareto draugams atrodo, kad tai neįmanoma. Jiedu susitinka kartą per 3-4 mėnesius ir visai būdais mėgina išspręsti problemą, kuris turėtų persikraustyti, tačiau kuo toliau, tuo sunkiau ištverti išsiskyrimą...
Ptolemėjas XV Cezarionas
Ptolemėjas XV Cezarionas (, geriau žinomas kaip Cezarionas, gyveno 47 m. pr. m. e. – 30 m. pr. m. e. ir valdė 44 m. pr. m. e. – 30 m. pr. m. e.) buvo paskutinis Egipto faraonas, priklausęs Ptolemėjų dinastijai. Jis valdė kartu su savo motina Kleopatra VII. Cezarionas buvo vyriausias jos sūnus ir, spėjama, vienintelis biologinis Gajaus Julijaus Cezario sūnus.
44 m. pr. m. e. sąmokslininkams nužudžius Cezarį, Cezarionas su Kleopatra grįžo į Egiptą. 34 m. pr. m. e. paskelbtas Karalių karaliumi.
31 m. pr. m. e. Augustui Akcijaus mūšyje sumušus Antonijaus ir Kleopatros VII laivyną, motinos išsiųstas į Berenikės uostą prie Raudonosios jūros, bet Augusto išviliotas sugrįžo į Aleksandriją ir buvo nužudytas. Tuomet jam buvo 17 metų.
30 m. pr. m. e. Augustui užėmus Aleksandriją, Egiptas tapo Romos imperijos provincija.
Lietuvos valstybės biudžetas
Lietuvos valstybės biudžetas – planas, pagal kurį bus skirstomos valstybės lėšos biudžetinių įstaigų ir kitų viešojo administravimo subjektų išlaidoms. Valstybės biudžetas, kartu su savivaldybių biudžetais sudaro nacionalinį biudžetą.
Pajamos
thumb|left|Lietuvos valstybės biudžeto pajamu struktura 2009 m.
Pajamos į valstybės, nacionalinį biudžetą patenka iš šalyje sumokamų mokesčių (pridėtinės vertės, pelno, gyventojų pajamų, akcizų ir kt.) ir nemokestinių pajamų (turto, biudžetinių įstaigų pajamų ir kt.).
Didelę dalį valstybės biudžete sudaro Europos Sąjungos ir kitos tarptautinės finansinės paramos lėšos. Tačiau lemiamą įtaką valstybės biudžeto pajamoms turi keturi mokesčiai, t. y. pridėtinės vertės (PVM), gyventojų pajamų (GPM) ir pelno mokesčiai bei akcizai, kurie 2009 m valstybės pajamų biudžete kartu sudėjus sudarė beveik 87% visų gautų pajamų į valstybės biudžetą, neskaitant Europos Sąjungos lėšas.
Socialinio draudimo (SoDros), privalomojo sveikatos draudimo (PSD) mokesčiai nepatenka į valstybės biudžetą. Šie ir panašūs mokesčiai formuoja SoDros (Valstybinio socialinio draudimo fondo) ir PSD (Privalomojo sveikatos draudimo) fondų pajamų biudžetus.
Planavimas, rengimas
Valstybės biudžetą parengia Lietuvos Respublikos finansų ministerija. Siūlydama skirti reikiamas lėšas, ji vadovaujasi kitų ministerijų ir institucijų veiklos planais, kurie rengiami atsižvelgiant į Vyriausybės programas, jos strateginius tikslus, ir praktiškai juos įgyvendina.
Biudžeto rengimas trunka visus metus ir rudenį užbaigiamas Vyriausybėje bei Seime, kur biudžetas patvirtinamas.
Vėliau Prezidentas pasirašo Lietuvos Respublikos valstybės biudžeto ir savivaldybių biudžetų finansinių rodiklių patvirtinimo įstatymą.
Lietuvos valstybės biudžeto įvykdymas
Įvykdymas tūkst. Lt
Įvykdymas tūkst. EUR
Pežai
Pežai – kaimas Kelmės rajono savivaldybėje, 10 km nuo Tytuvėnų. Šalia telkšo Pėžų ežeras, dunkso Šiluvos-Papušynio miškai.
Axel Rodrigues de Arruda
(g. 1970 m. sausio 9 d.) – buvęs Brazilijos futbolininkas, rungtyniavęs Brazilijos rinktinėje.
Nacionalinėje komandoje žaidė 1992 m.
Žemiečiai
„Žemiečiai“, arba „Žemės gyventojai“  – 2005 m. amerikiečių dokumentinis filmas apie žmonijos elgesį su kitais gyvūnais, juos veisiant kaip naminius gyvūnus, maistui, drabužiams, pramogoms ir moksliniams bandymams. Filmą režisavo Šonas Monsonas, įgarsino aktorius Choakinas Feniksas, o muziką sukūrė Moby. 2015 m. buvo išleistas tęsinys pavadinimu „Vienybė“.
Dokumentiniame filme apžvelgiamos keturios sritys, kuriose naudojami gyvūnai, – intensyvi gyvulininkystė, naminių gyvūnėlių parduotuvės, šunų veisimo verslas, eksperimentai su gyvūnais. Filme panaudota paslėptomis kameromis nufilmuota medžiaga, kad būtų galima susidaryti vaizdą apie kai kurių didžiausių pasaulio pramonės šakų, vienu ar kitu atveju besiremiančių gyvūnais, kasdienę praktiką. Tuomet brėžiamos paralelės tarp rūšizmo ir rasizmo, seksizmo ir kt.